Twee Johannesburgse universiteite, albei met ’n oog op die die uitspeelronde, is die keur van Maandag se wedstryde, terwyl ’n Bloemfonteinse universiteit moet wen om hulle kanse lewendig te hou.
Dit is ook die stryd om ’n plek in die halfeindronde te verseker. UJ bevind hulle in die derde plek op die punteleer met vier oorwinnings na ses wedstryde. Na Wits kom hulle aanstaande week teen die Maties in Stellenbosch te staan.
Die Wits het na hul oorwinning twee weke gelede teen die Pukke ook verlede week die Madibaz ore aangesit en bevind hulle in die sesde plek op die punteleer met drie oorwinnings na ses wedstryde. Hulle laaste wedstryd is teen die Ikeys in Johannesburg, wat straks ’n makliker uitdaging as UJ se besoek aan die Eikestad is.
Maar die UJ het hulle vier laaste kragmetings op ’n streep gewen. Die manier waarop hulle verlede week die Ikeys in winderige omstandighede geklop het, voorspel gevaar vir Wits.
Hulle flank Wian Conradie deins vir niks terug nie en in die losskakel Divan Nel het hulle nie net iemand met ’n betroubare skopvoet nie, maar ook iemand met ’n rustige kop op sy lyf, iets wat in drukkoker-omstandighede soos Maandagaand noodsaaklik sal wees.
Die Kapenaars se kans om die uitspeelronde te haal is daarmee heen, maar hulle sal wil wys dat die punteleer nie ’n ware beeld van hulle vermoëns is nie.
Tuks bevind hulle boaan die punteleer en sal wil vasklou daaraan om die moontlikheid van ’n tuiseindstryd lewendig te hou.
Na twee verpletterende neerlae die afgelope weke teen Tuks en die Maties, is die Shimlas skielik nie meer so seker van ’n plek in die uitspeelrondes nie.
Die Madibaz is egter nie ’n maklike teenstander nie, hulle het verlede keer Wits laat spook om hulle onder te kry, soos ook vroeër in ie reeks teen van die ander spanne.
Wanneer die Maties Maandagaand teen die Ixias in die SUT-stadion in Bloemfontein op die veld draf, sal dit met een doel voor oë wees: verseker ’n wen en ’n bonuspunt.
Slaag die Maties egter daarin om ’n wegholoorwinning te behaal, kan die eerste plek op die punteleer weer hulle s’n wees. Dit lyk baie moontlik.